4.

Jäsenvaltioiden on ilmoitettava seuraavat tuensaajia koskevat muuttujat interventiorakenteen ja -logiikan mukaisesti: a) B010: tuensaajan yksilöllinen tunniste Tässä kentässä ilmoitetaan sama tuensaajan yksilöllinen tunniste, jota käytetään interventioita koskevissa seurantamuuttujan M030 tiedoissa ja jota tarkoitetaan tässä liitteessä olevan 2 kohdan a alakohdan iii alakohdassa; b) B020: sukupuoli Tässä kentässä annetaan tieto tuensaajan sukupuolesta. Jos tuensaaja on luonnollisten henkilöiden ryhmä, oikeushenkilö tai oikeushenkilöiden ryhmä, ilmoitetaan tilan johtajuudesta pääasiallisesti vastaavan/vastaavien sukupuoli. Tilan johtajuudesta pääasiallisesti vastaavalla tarkoitetaan henkilöä, jolla on tilalla harjoitettavaa maataloustoimintaa koskeva päätösvalta ja joka kantaa kyseiseen toimintaan liittyvät edut ja taloudelliset riskit. Jäsenvaltiot voivat antaa lisätietoja siitä, miten johtotehtävät jakautuvat sukupuoliryhmittäin; c) B030: nuori viljelijä Tässä kentässä annetaan tieto siitä, onko tuensaaja nuori viljelijä eli alle jäsenvaltion YMP:n strategiasuunnitelmassaan asetuksen (EU) 2021/2115 4 artiklan 6 kohdan mukaisesti vahvistaman ikärajan. Jäsenvaltioiden on annettava tämä tieto kaikista tuensaajista, jotka ovat luonnollisia henkilöitä. Luonnollisten henkilöiden ryhmien tai oikeushenkilöiden ryhmien osalta tämä tieto annetaan ainoastaan tuensaajista, joille on myönnetty tukea sukupolvenvaihdokseen asetuksen (EU) 2021/2115 30 artiklan, 75 artiklan 2 kohdan a alakohdan ja 77 artiklan mukaisesti; d) B040: maantieteellinen sijainti – kunta Tässä kentässä ilmoitetaan paikallisen hallintoyksikön koodi sille kunnalle, jossa tuensaajan koko ala tai suurin osa siitä sijaitsee tai jossa tilan päärakennus sijaitsee; e) B050: alue, jolla on luonnonhaittoja tai muita erityisiä haittoja Tässä kentässä ilmoitetaan, sijaitseeko tila alueella, jolla on asetuksen (EU) 2021/2115 71 artiklassa tarkoitettuja luonnonhaittoja tai muita erityisiä haittoja. Tila luokitellaan alueella, jolla on luonnonhaittoja tai muita erityisiä haittoja, sijaitsevaksi, jos tuensaajan koko ala tai suurin osa siitä tai tilan päärakennus sijaitsee sellaisella alueella, jolla on luonnonhaittoja tai muita erityisiä haittoja. Jos tuensaajalle myönnetään tukea mainitun asetuksen 71 artiklan mukaisesti, hänen tilansa on luokiteltava alueella, jolla on luonnonhaittoja tai muita erityisiä haittoja, sijaitsevaksi; f) B060: nitraattiherkkä alue Tässä kentässä ilmoitetaan, sijaitseeko tila neuvoston direktiivin 91/676/ETY (1) mukaisesti nimetyllä nitraattiherkällä alueella. Tila luokitellaan nitraattiherkällä alueella sijaitsevaksi, jos tuensaajan koko ala tai suurin osa siitä tai tilan päärakennus sijaitsee nitraattiherkällä alueella; g) B070: tilan ominaispiirteet, jotka liittyvät sijaintiin vesienhoitosuunnitelmaan sisältyvällä alueella Tässä kentässä ilmoitetaan, sijaitseeko tila asetuksen (EU) 2021/2115 72 artiklan 3 kohdan c alakohdassa tarkoitetulla vesienhoitosuunnitelmaan sisältyvällä alueella. Tila luokitellaan vesienhoitosuunnitelmaan sisältyvällä alueella sijaitsevaksi, jos tuensaajan koko ala tai suurin osa siitä tai tilan päärakennus sijaitsee vesienhoitosuunnitelmaan sisältyvällä alueella; h) B080: Natura 2000 -alue Tässä kentässä ilmoitetaan, sijaitseeko tila asetuksen (EU) 2021/2115 72 artiklan 3 kohdan a alakohdassa tarkoitetulla Natura 2000 -alueella. Tila luokitellaan Natura 2000 -alueella sijaitseviksi, jos tuensaajan koko ala tai suurin osa siitä tai tilan päärakennus sijaitsee Natura 2000 -alueella. Jäsenvaltiot voivat antaa lisätietoja Natura 2000 -alueella sijaitsevasta tilan pinta-alaosuudesta; i) B090: luonnonmukainen maatalous Tässä kentässä ilmoitetaan, viljelläänkö tilaa luonnonmukaisesti Euroopan parlamentin ja neuvoston asetuksen (EU) 2018/848 (2) tarkoitetulla tavalla, osittain luonnonmukaisesti vai tavanomaisesti. Tila luokitellaan luonnonmukaisesti viljellyksi, jos tuensaajan koko ala tai suurin osa siitä (> 50 prosenttia kokonaisalasta) on luonnonmukaisesti viljeltyä, ja osittain luonnonmukaisesti viljellyksi, jos vähemmän kuin puolet tuensaajan pinta-alasta (< 50 prosenttia kokonaisalasta) on luonnonmukaisesti viljeltyä; j) B100: ilmoitettu peltohehtaarien määrä Tässä kentässä ilmoitetaan jäsenvaltion YMP:n strategiasuunnitelmassaan asetuksen (EU) 2021/2115 4 artiklan 3 kohdan a alakohdan mukaisesti määrittelemän peltoalan kokonaishehtaarimäärä; k) B110: ilmoitettu pysyvän nurmen hehtaarimäärä Tässä kentässä ilmoitetaan jäsenvaltion YMP:n strategiasuunnitelmassaan asetuksen (EU) 2021/2115 4 artiklan 3 kohdan c alakohdan mukaisesti määrittelemän pysyvän nurmen kokonaishehtaarimäärä; l) B120: ilmoitettu pysyvien viljelykasvien hehtaarimäärä Tässä kentässä ilmoitetaan jäsenvaltion YMP:n strategiasuunnitelmassaan asetuksen (EU) 2021/2115 4 artiklan 3 kohdan b alakohdan mukaisesti määrittelemien pysyvien viljelykasvien kokonaishehtaarimäärä; m) B130: muiden sellaisten alojen hehtaarimäärä, joille voidaan myöntää suoria tukia Tässä kentässä ilmoitetaan niiden hehtaarien kokonaismäärä, joilla ei harjoiteta maataloustoimintaa mutta joille voidaan myöntää suoria tukia asetuksen (EU) 2021/2115 4 artiklan 4 kohdan c alakohdan mukaisesti; n) B141: GAEC 2 – kosteikkojen ja turvemaiden hehtaarimäärä – pysyvä nurmi Tässä kentässä ilmoitetaan kokonaishehtaarimäärä kosteikoilla ja turvemailla sijaitsevalle pysyvälle nurmelle, johon sovelletaan asetuksen (EU) 2021/2115 liitteessä III vahvistettua maan hyvää maatalous- ja ympäristökuntoa koskevaa toimenpidevaatimusta 2; o) B142: GAEC 2 – kosteikkojen ja turvemaiden hehtaarimäärä – peltoala Tässä kentässä ilmoitetaan kokonaishehtaarimäärä kosteikoilla ja turvemailla sijaitsevalle peltoalalle, johon sovelletaan maan hyvää maatalous- ja ympäristökuntoa koskevaa toimenpidevaatimusta 2; p) B143: GAEC 2 – kosteikkojen ja turvemaiden hehtaarimäärä – pysyvät viljelykasvit Tässä kentässä ilmoitetaan kokonaishehtaarimäärä kosteikoilla ja turvemailla sijaitseville pysyville viljelykasveille, joihin sovelletaan maan hyvää maatalous- ja ympäristökuntoa koskevaa toimenpidevaatimusta 2; q) B150: GAEC 8 – hehtaarimäärä, jota käytetään täyttämään sellaisen peltoalan vähimmäisosuus, jota käytetään muuna kuin tuottavana alana tai piirteenä Tässä kentässä ilmoitetaan niiden hehtaarien kokonaismäärä (ennen mahdollisia painotuskertoimia), joita on käytetty täyttämään asetuksen (EU) 2021/2115 liitteessä III vahvistettu GAEC-vaatimuksen 8 mukainen sellaisen peltoalan vähimmäisosuus, jota käytetään muuna kuin tuottavana alana tai piirteenä. Jäsenvaltioiden on esitettävä tämän tuensaajamuuttujan jaottelu seuraavasti: i) B151: GAEC 8 – kesantoalan hehtaarimäärä; ii) B152: GAEC 8 – pensasaitojen, yksittäisten puiden, puuryhmien tai puurivien kattama hehtaarimäärä; iii) B153: GAEC 8 – pellonpientareiden, palstojen tai suojakaistojen kattama hehtaarimäärä; iv) B154: GAEC 8 – ojien ja purojen kattama hehtaarimäärä; v) B155: GAEC 8 – pienten lammikoiden ja pienten kosteikkojen kattama hehtaarimäärä; vi) B156: GAEC 8 – kiviaitojen kattama hehtaarimäärä; vii) B157: GAEC 8 – kiviröykkiöiden kattama hehtaarimäärä; viii) B158: GAEC 8 – terassiviljelmien kattama hehtaarimäärä; ix) B159: GAEC 8 – kulttuuristen erityispiirteiden kattama hehtaarimäärä; x) B160: GAEC 8 – muuna kuin tuottavana alana tai piirteenä käytettävän muun alan hehtaarimäärä; xi) B161: GAEC 8 – ilman kasvinsuojeluaineita viljeltyjen kerääjäkasvien kattama hehtaarimäärä; xii) B162: GAEC 8 – ilman kasvinsuojeluaineita viljeltyjen typensitojakasvien kattama hehtaarimäärä; r) B170: GAEC 9 – muuhun käyttötarkoitukseen ottamista tai kyntämistä koskevan kiellon kattaman alan hehtaarimäärä Tässä kentässä ilmoitetaan niiden hehtaarien määrä, joihin sovelletaan asetuksen (EU) 2021/2115 liitteessä III vahvistettua kieltoa ottaa muuhun käyttötarkoitukseen tai kyntää Natura 2000 -alueilla ympäristön kannalta herkiksi pysyviksi nurmiksi luokiteltuja pysyviä nurmia maan hyvää maatalous- ja ympäristökuntoa koskevan toimenpidevaatimuksen 9 mukaisesti. Jäsenvaltioiden on toimitettava seuraavat tiedot: i) B171: GAEC 9 – pysyvän nurmen hehtaarimäärä Natura 2000 -alueilla; ii) B172: GAEC 9 – maan hyvää maatalous- ja ympäristökuntoa koskevan toimenpidevaatimuksen 9 mukaisesti suojeltujen, viljelijöiden ilmoittamien ympäristön kannalta herkiksi pysyviksi nurmiksi luokiteltujen alojen hehtaarimäärä Natura 2000 -alueilla; s) B180: maan hyvää maatalous- ja ympäristökuntoa koskevien toimenpidevaatimusten mukaisesti suojeltujen, viljelijöiden ilmoittamien ympäristön kannalta herkiksi pysyviksi nurmiksi luokiteltujen alojen hehtaarimäärä Natura 2000 -alueiden ulkopuolella (tarvittaessa).